ಜುಬೇದಾ

ಜುಬೇಡಾ ಪಂಡ 2001ಡ್ ಬಿಡುಗಡೆ ಆಯಿನ ಒಂಜಿ ಭಾರತೀಯ ಸಿನೆಮೊ.  ಇಂದೆನ್ ಶ್ಯಾಮ್ ಬೆನೆಗಲ್ ನಿರ್ದೇಶನ ಮಲ್ತೆರ್. ಇಂದೆನ್ ಖಾಲಿದ್ ಮೊಹಮ್ಮದ್ ರಚನೆ ಮಲ್ತೆರ್. ಇಂದೆಟ್ ಕರಿಷ್ಮಾ ಕಪೂರ್, ರೇಖಾ, ಮನೋಜ್ ಬಜ್ಪೇಯಿ, ಸುರೇಖಾ ಸಿಕ್ರಿ, ರಜಿತ್ ಕಪೂರ್, ಲಿಲ್ಲೆಟ್ ದುಬೆ, ಅಮೃಶ್ ಪುರಿ, ಫರೀದಾ ಜಲಾಲ್ ಬುಕ್ಕೊ ಶಕ್ತಿ ಕಪೂರ್ ನಟನೆ ಮಲ್ತೆರ್.  ಸಿನೆಮೊದ ಹಿನ್ನೆಲೆ ಸಂಗೀತ ಬುಕ್ಕೊ ಧ್ವನಿಪಥೊನು ರಚನೆನ್ ನಿರ್ದೇಶನನೊ ಎ.ಆರ್. ರಹಮಾನ್  ಮಲ್ತೆರ್.

'ಮಮ್ಮೊ' (೧೯೯೪) ಡ್ದ್ ಸುರು ಆದ್ 'ಸರ್ದಾರಿ ಬೇಗಂ' (೧೯೯೬) ಗ್ರಂಥೊಡ್ದ್ ಸುರು ಆಯಿನ 'ಜುಬೈದ''' 'ತ್ರಿವಳಿ ಕಥೆ'ದ ಅಂತಿಮ ಅದ್ಯಾಯೊ. ಜೋಧ್ ಪುರ್‌ದ ಹನ್ವಂತ್ ಸಿಂಗ್‌ನ್ ಮದಿಮೆ ಆಯಿನ ನಟಿ ಜುಬೇದಾ ಬೇಗಮ್‌ನ ಜೀವನೊನ್ ಆಧಾರ ಮಲ್ತ್‌ದ್ ಈ ಸಿನಿಮೊದ ಬರವುದಾರ್ ಖಾಲಿದ್ ಮೊಹಮ್ಮದ್‌ನ ಅಮ್ಮೆ ಆದಿತ್ತೆರ್.

ಹಿಂದಿ ಬಾಸಡ್ ಮಲ್ತ್‌ನ ಈ ಸಿನೆಮೊ ಅತ್ಯುತ್ತಮ ಫೀಚರ್ ಫಿಲ್ಮ್ ಪನ್ಪಿನ ರಾಷ್ಟ್ರೀಯ ಚಲನಚಿತ್ರ ಪ್ರಶಸ್ತಿನ್ ಗೆಂದಿನವು. ಕರಿಷ್ಮಾ ಕಪೂರ್ ಅತ್ಯುತ್ತಮ ನಟಿ (ವಿಮರ್ಶಕೆರ್) ಪನ್ಪಿನ ಫಿಲ್ಮ್ ಫೇರ್ ಪ್ರಶಸ್ತಿನ್ ಗೆಂದಿಯೆರ್. ಮಸ್ತ್ ವಿಮರ್ಶಕೆರ್ ಈ ಸಿನಿಮಾನ್ ಕಪೂರ್‌ನ ಅತ್ಯುತ್ತಮ ಅಭಿನಯ ಪಂಡ್ದ್ ಗುರ್ತಿಸಯೆರ್ (ಫಿಜಾನೊಟ್ಟುಗು ಶೀರ್ಷಿಕೆದ ಪಾತ್ರೊನ್ ಲಾ ಮಲ್ತೆರ್). ಈ ಸಿನೆಮಾಗ್ ಮಸ್ತ್ ಮೆಚ್ಚುಗೆ ಬತ್ತ್ಂಡ್. ವಾಣಿಜ್ಯ ಬುಕ್ಕೊ ಸಮಾನಾಂತರ ಸಿನಿಮಾದ ನಡುಟು ಉಪ್ಪುನ ರೇಕೆಲೆನ್ ಮಬ್ಬು ಮಲ್ಪುನ ಬೆನೆಗಲ್‌ನ ಅತ್ಯುತ್ತಮ ಕೆಲಸೊಲೆಡ್ ಒಂಜಿ ಪಂಡ್ದ್ ಪರಿಗಣಿಸದೆರ್.

 ಕತೆತ ವಸ್ತು ಜುಬೈದಾ ಸಿನಿಮಾ ರಿಯಾಜ್ ತನ್ನಪ ಅಮ್ಮೆರೆನ್ ಅರ್ತೊ ಮಲ್ಪೆರೆ ತೂಪಿನ ಕತೆ. ಆಂಡ ರಿಯಾಜ್‍ಗ್ ಅಲೆನ್ ತೆರಿಯೊಂದಿಜ್ಜಿ ದಾಯೆ ಪಂಡ ಅರೆನ ಅಮ್ಮೆ ಇಜ್ಜಂದಿನಗ ಅರೆನ ಅಜ್ಜಿ ಅರೆನ್ ಬುಲೆಪಾಯೆರ್. ಅರೆನ ಅಪ್ಪೆನ ಪುದರ್ ಜುಬೇದಾ. ಸುಲೇಮಾನ್ ಸೇತ್ ಪನ್ಪಿ ಸಿನಿಮಾ ನಿರ್ಮಾಪಕನ ಒರಿಯೆ ಮಗೆ. ಜುಬೈದಾ ರಹಸ್ಯವಾದ್ ಸಿನಿಮಾಲೆಡ್ ನಟನೆ ಮಲ್ಪುವೆರ್. ಆಂಡ ಅಲೆನ ಅಪ್ಪೆ ತೆರಿನಗ, ಅಲೆನ್ ಮುಂದುವರಿಸೆರೆ ನಿಷೇಧ ಮಲ್ಪುವೆರ್. ಅರೆನ ದೋಸ್ತಿನ ಮಗೆ ಡಾ. ಮೆಹಬೂಬ್ ಆಲಮ್ ನೊಟ್ಟುಗು ಅಂಬೆರ್ಪುಡು ಅಲೆನ ಮದಿಮೆನ್ ಏರ್ಪಾಡ್ ಮಲ್ಪುವೆರ್. ಆಯೆ ಇಲ್ಲ್‌ ಮರ್ಮಾಯೆ ಆಪೆ. ರಿಯಾಜ್‌ಗ್ ಜನ್ಮೊ ಕೊರ್ನಗ ಅಲೆಗ್ ಪೂರ ಸಂತೋಷೊಡು ಉಪ್ಪುನಂಚ ತೋಜುಂಡು. ಆಂಡಲಾ, ಸುಲೇಮಾನ್ ಬುಕ್ಕೊ ಮೆಹಬೂಬ್‍ನ ಅಪ್ಪೆನ ನಡುಟು ಒಂಜಿ ಭಿನ್ನಾಭಿಪ್ರಾಯೊ ಉಂಡು. ಮೆಹಬೂಬ್ ಜುಬೀದಾಗ್ ಜನ್ಮ ಕೊರ್ನ ಕೆಲವು ದಿನೊಡ್ದು ಬುಕ್ಕೊವಿಚ್ಚೇದನೊ ಆಯೆರ್.

ಮನಸ್ಸ್ ಮುದಿದ್ ಪೋಯಿನ ಜುಬೇದಾ ಫತೇಪುರ್‌ದ ಮಹಾರಾಜ ವಿಜಯೇಂದ್ರ ಸಿಂಗ್‌ನ್ ತೂಪಳ್. ವಿಜಯೇಂದ್ರ ದುಂಬೇ ಮಹಾರಾಣಿ ಮಂದಿರಾ ದೇವಿನ್ ಮದಿಮೆ ಆದ್ ರಡ್ಡ್ ಜೋಕುಲೆನ ಅಮ್ಮೆ. ಆಂಡಲಾ, ಆರ್ ಜುಬೆದಾನ್ ಪ್ರೀತಿ ಮಲ್ಪುವೆರ್. ಅಕುಲು ಮದಿಮೆ ಆಪೆರ್. ಆಂಡ ಅಕ್ಲೆನ ಸಮ್ಮಂದೊಡು ದಿನೋಲ ಗೊಂದಲ ಆಪುಂಡು. ಜುಬೇದಾನ ಡೈರಿಡ್ದ್ ರಿಯಾಜ್‍ಗ್ ತೆರಿಯುಂಡು, ಆರ್ ವಿಜಯೇಂದ್ರನ್ ಮಸ್ತ್ ಪ್ರೀತಿ ಮಲ್ತ್ಂಡಲಾ, ಅರಮನೆದ ಉಸುಲ್ ಕಟ್ಟುನ ಸ್ತಿತಿನ್ ಪಾಲನೆ ಮಲ್ಪೆರೆ ಸಾಧ್ಯ ಆಪುಜಿ. ಅಲೆನ ಮೆಗ್ಯೆ ಉದಯ್ ಸಿಂಗ್ ಅಲೆನ್ ಲೈಂಗಿಕ ದೌರ್ಜನ್ಯೊ ಮಲ್ತ್‌ದ್ ಅಲೆನ್ ತನ್ನೊಟ್ಟುಗು ಮದಿಮೆ ಅವಂದೆ ಸಮ್ಮಂದೊ ಮಲ್ಪೆರೆ ಒತ್ತಾಯ ಮಲ್ತಿನೆರ್ದಾತ್ರೊ ಅಲೆಗ್ ಒಟ್ಟೂಗು ಇಪ್ಪೆರ ಕಸ್ಟೊ ಆಂಡ್.

ರಿಯಾಜ್ ಫತೇಪುರ್‌ಗ್ ಪೋಪೆ.  ತನ್ನ ಅಮ್ಮೆರೆನ ಬಗ್ಗೆ ಮಸ್ತ್ ಜನೊಕ್ಲೆಗ್ ಕೇನುವೆ. ಆಂಡಲಾ, ಜುಬೇದಾ "ಮ್ಯಾಂಡಿ ದೀಡಿ" ಪಂಡ್ದ್ ಲೆಪ್ಪುನ ಮಂದಿರಾನ್ ಬುಡ್ದ್ ಬೇತೆ ಮಾತೆರ್ಲ ಅಕ್ಲೆನ ಅಮ್ಮೆ ಏಪಲಾ ಇಜ್ಜೆರ್ ಪನ್ಪಿನೆನ್ ನಿರಾಕರಣೆ ಮಲ್ಪುವೆರ್. ಅಕುಲು ಪನ್ಪೆರ್ ಆಳ್ ಒರ್ತಿ ಭಯಾನಕ ಪೊಣ್ಣು.  ಅಕ್ಲೆನ ರಾಜನ್ ಮೋಸ ಮಲ್ತೆರ್ ಬುಕ್ಕೊ ಒಂಜಿ ವಿಮಾನ ಅಪಘಾತೊಡು ಅರೆನ ಸಾವುಗು ಕಾರಣ ಆಯೆರ್.

ಪತ್ರಿಕೆ ಓದುನಗ ರಿಯಾಜ್‍ಗ್ ವಿಜಯೇಂದ್ರ ಒರಿ ರಾಜಕಾರಣಿ ಪಂಡ್ದ್ ತೆರಿಯುಂಡು ಬುಕ್ಕೊ ಒಂಜಿ ಮುಖ್ಯವಾಯಿನ ಸಬೆಗ್ ದೆಹಲಿಗ್ ಪೋವೊಂದುಲ್ಲೆ ಪಂದ್ ತೆರಿಯುಂಡು. ಅಲೆನ ಕಂಡನಿಗ್ ಸಹಾಯ ಬೋಡಾಂಡ, ಅರೆಗ್ ಸಹಾಯೊಗು ಮಂದಿರನ ಕಡೆಕ್ ತೂವೊಂದಿತ್ತೆರ್. ಕಡೆತ ನಿಮಿಷೊಡು, ಜುಬೇದಾ ನಿರಾಸೆ ಆಯೆರ್. ದಾಯೆ ಪಂಡ ಆರ್ ಮಾತ್ರ ಸಬೆಗ್ ತನ್ನೊಟ್ಟುಗು ಬರ್ಪೆ ಪಂದ್ ಒತ್ತಾಯ ಮಲ್ತೆರ್. ವಿಮಾನ ಅಪಘಾತ ಆದ್ ಜುಬೇದಾ ಬುಕ್ಕೊ ವಿಜಯೇಂದ್ರ ತೀರ್ ಪೋಯೆರ್. ಆತ್ಮವಿಮರ್ಶೆದ ದೃಶ್ಯೊಡು, ಜುಬೇದಾ ವಿಜಯೇಂದ್ರನ್ ಎಚ್ಚ ಪ್ರೀತಿ ಮಲ್ಪುನೆರ್ದಾತ್ರೊ ಆಯನ್ ಕಳೆವೊಂದಿಜ್ಜಿ ಪನ್ಪಿನ ಭಯ ಉಂಡು. ಅಯಿನ್ ತಪ್ಪು ಪಂಡ್ದ್ ತೆರಿನ ನಡುಟುಲಾ ಅಲೆನ್ ಬುಕ್ಕೊ ಅಯನ್ ಕೊಲೆ ಮಲ್ಪೆರೆ ನಿಗಂಟ್ ಮಲ್ಪುವೆರ್ ಪನ್ಪಿನವು ಸೂಚಿತವಾದುಂಡು. ಈ ಜೀವನೊಡು ಅಕುಲು ಒಟ್ಟುಗು ಇಪ್ಪೆರೆ ಸಾಧ್ಯ ಇಜ್ಜಿಂಡ, ಅಕುಲು ಮರಣೊದ ಪಿರವುದ ಜೀವನೊಡು ಶಾಶ್ವತವಾದ್ ಒಟ್ಟುಗು ಉಪ್ಪೊಲಿ ಪಂದ್ ಅಲೆಗ್ ಅನಿಸಿಕೆ ಆಂಡ್.

ಕಡೆಕ್, ರಿಯಾಜ್‍ಗ್ ಮಂದಿರಾಡ್ದ್ ತನ್ನ ಅಮ್ಮೆರೆನ ಒಂಜೇ ಒಂಜಿ ಸಿನಿಮಾದ ಟೇಪ್ ಬರ್ಪುಂಡು. ಚಿತ್ರೊನು ತೂಯೆರೆ ಅರೆಗ್ ಒಂಜಿ ಅವಕಾಶ ಬನ್ನಗ ಚಿತ್ರ ಮುಗಿಪುಂಡು.  ಅರೆನ ಅಜ್ಜಿ ಸಂತೋಷೊಡು ಕಣ್ಣೀರ್ ಪಾಡುವೆರ್, ಬುಕ್ಕೊ ಜುಬೆಡಾ ಸಂತೋಷೊಡು ನಲಿಪುವೆರ್. ನಿಜವಾದ್‍ಲಾ ಒಂಜಿ ಕಾಲೊಡು ಇತ್ತಿನ ಜೀವಂತ ಆತ್ಮ ಆದ್ ಉಪ್ಪುವೆರ್.

 ಪಾತ್ರೊವರ್ಗೊ 

 ಜುಬೇದಾ ಸುಲೇಮಾನ್ ಸೇತ್/ಜುಬೇದಾ ಮೆಹಬೂಬ್ ಆಲಂ/ರಾಣಿ ಮೀನಾಕ್ಷಿ ದೇವಿ ಪಾತ್ರೊಡು ಕರಿಷ್ಮಾ ಕಪೂರ್
 ರೇಖಾ ದೇವತೆ ಆದ್ ಮಹಾರಾಣಿ ಮಂದಿರ "ಮಂಡ್ಯ".
 ಮಹಾರಾಜ ವಿಜಯೇಂದ್ರ "ವಿಕ್ಟರ್" ಸಿಂಗ್ ಪಾತ್ರೊಡು ಮನೋಜ್ ಬಜಪೇಯಿ
 ರಾಜ ದಿಗ್ವಿಜಯ್ "ಉದಯ್" ಸಿಂಗ್ ಪಾತ್ರೊಡು ರಾಹುಲ್ ಸಿಂಗ್
 ರಿಯಾಜ್ ಮಸೂದ್ ಪಾತ್ರೊಡು ರಾಜೀತ್ ಕಪೂರ್
 ಜವನೆ ಆಯಿನ ರಿಯಾಜ್ ಮಸೂದ್ ಪಾತ್ರೊಡು ಪರ್ಜನ್ ದಾಸ್ತೂರ್
 ಫಯಾಜಿ ಆದ್ ಸುರೇಖಾ ಸಿಕ್ರಿ
 ಸುಲೇಮಾನ್ ಸೇತ್ ಪಾತ್ರೊಡು ಅಮರೀಶ್ ಪುರಿ
 ಸೀಮಾ ಪಹ್ವಾ ಜೈನಬ್ ಬಿ.
 ಮಮ್ಮೊದ ಪಾತ್ರೊಡು ಫರೀದಾ ಜಲಾಲ್
 ಡಾನ್ಸ್ ಮಾಸ್ಟರ್ ಆದ್ ಶಕ್ತಿ ಕಪೂರ್ ಹೀರಲಾಲ್
 ರೋಸ್ ಡೇವೆನ್ಪೋರ್ಟ್ ಪಾತ್ರೊಡು ಲಿಲ್ಲೆಟ್ ಡುಬೆ
 ಗಿರಿವಾರ್ ಸಿಂಗ್ ಪಾತ್ರೊಡು ರವಿ ಜಂಕಲ್
 ಸರ್ದಾರಿ ಬೇಗಂ ಪಾತ್ರೊಡು ಸ್ಮೃತಿ ಮಿಶ್ರಾ
 ಸಾಜಿದ್ ಮಸೂದ್ ಎಸ್.ಎಂ. ಜಹೀರ್
 ನಂದಲಾಲ್ ಸೇತ್ ಪಾತ್ರೊಡು ಹರೀಶ್ ಪಟೇಲ್

 ಪದ್ಯೊಲು 
ಪದ್ಯೊಲು 2000ಡ್ ಬಿಡುಗಡೆ ಆಂಡ್.  ಅಯಿಟ್ ಎನ್ಮೊ ಪದ್ಯೊಲು ಉಂಡು. ಮಾತೆನ್ಲಾ ಎ.ಆರ್. ರಹಮಾನ್ ರಚನೆ ಮಲ್ತೆರ್. ಸಾಹಿತ್ಯೊನ್ ಜಾವೇದ್ ಅಖ್ತರ್ ಬರೆತೆರ್. ಲತಾ ಮಂಗೇಶ್ಕರ್  ಒಂಜಿ ರಡ್ಡ್ ಪದ್ಯೊಲೆಗ್ ಸಂಗೀತಗಾರೆರೆನೊಟ್ಟುಗು ಸಹಕಾರ ಕೊರ್ತೆರ್. ಕವಿತಾ ಕೃಷ್ಣಮೂರ್ತಿ, ಅಲ್ಕಾ ಯಾಗ್ನಿಕ್ ನಂಚಿನ ಬೇತೆ ಗಾಯಕೆರ್ ತನ್ಕುಲೆನ ತನ್ನ ಪದ್ಯೊಗು ಪಾಡ್‌ನ ಮಾತಾ ಮೆಚ್ಚುಗೆಲೆನ್ ಪಾಡ್ದ್ ಪಿದಯಿ ಬತ್ತೆರ್.
ಕ್ರಮಸಂಖ್ಯೆ ಪದ್ಯ ಕಲಾವಿದೆರ್ ೧ "ಮೆಲ್ಲ ಮೆಲ್ಲ" ಕವಿತಾ ಕೃಷ್ಣಮೂರ್ತಿ | ೨ "ಮುಖ್ಯ ಆಲ್ಬೆಲಿ". ಕವಿತಾ ಕೃಷ್ಣಮೂರ್ತಿ, ಸುಖ್ವಿಂದರ್ ಸಿಂಗ್ ೩ "ಮೆಹಂದಿ ಹೈ ರಚನೇವಾಲಿ" ಅಲ್ಕ ಯಾಗ್ನಿಕ್ ೧. ೪ "ಸೋ ಗಯೆ ಹೈ". ಲತಾ ಮಂಗೇಶ್ಕರ್ ೫ "ಹಾಯ್ ನಾ" ಅಲ್ಕ ಯಾಗ್ನಿಕ್, ಉದಿತ್ ನಾರಾಯಣ್ 6 "ಪರ ಸ ಗಾಂವ್" ಲತಾ ಮಂಗೇಶ್ಕರ್ ೭ "ಸೋ ಗಯೆ ಹೈ". ಲತಾ ಮಂಗೇಶ್ಕರ್, ಕೋರಸ್ ೮ "ಬಲ, ಜಾಸ್ತಿ ಬಯ್ಯನ್" ರಿಚಾ ಶರ್ಮ

 ಸ್ವಾಗತೊ ಫಿಲ್ಮ್ ಫೇರ್'' ದ ಸುಮನ್ ತಾರಾಫ್ದಾರ್ ಈ ಸಿನೆಮೊನು "ಒಂಜಿ ಬಾರಿ ಶ್ರೇಷ್ಠ ಬೆನೆಗಲ್ ಸಿನೆಮೊ, ಅಯಿತ ದಿಂಜ-ಪದರೊದ ಚೌಕಟ್ಟುಲೆಡ್ ಮಾನವ ಸಮ್ಮಂದೊಲೆನ ಪೊಸ ಅನ್ವೇಷಣೆಲೆನ್ ಒಟ್ಟು ಮಲ್ತ್ ದ್"ಪಂಡ್ದ್ ವರ್ಣನೆ ಮಲ್ತೆರ್.  ಕಪೂರ್ "ಇಂಚಿನ ಒಂಜಿ ಖಾತ್ರಿದ ಅಭಿನಯ" ಗ್ ಅರೆನ್ ಮೆಚ್ಚಿಯೆರ್.  ದಿ ಟ್ರಿಬ್ಯೂನ್, ಅಯಿತ ವಿಮರ್ಶೆಡ್, ಈ ಸಿನೆಮೊನು "ಮಹಿಳಾ ಕೇಂದ್ರಿತ ಸನೆಮೊಲೆನ ಲೆಕ್ಕೊಡು ಒಂಜಿ ಮೈಲಿಗಲ್ಲ್" ಪಂಡ್ದ್ ಲೆಪ್ಪುವೆರ್. ಕರೀನಾ ಪನ್ಪೆರ್ "ಜುಬೈದಾ, ಯಾನ್ ಬಾವೋದ್ರೇಕೊಡು, ಉತ್ಸಾಹೊಡು, ಉದ್ದೇಶಪೂರ್ವಕವಾದ್ ಬುಕ್ಕೊ ತೊಂದರೆಡ್ ಉಪ್ಪುನ, ಒರಿ ನಿಜವಾದ್ ಪೊಸ  ಪೊಣ್ಣು ಆದ್ ತನ್ನನ್ ತಾನ್ ಮಿತ್ತ್ ದೀತೆರ್.'' ದಿ ಹಿಂದೂ ದ ಜಿಯಾ ಉಸ್ ಸಲಾಮ್ ಉಂದೆನ್ "ಬೆನೆಗಲ್ ನ ಅತ್ಯುತ್ತಮ ಕೊಡುಗೆಲೆಡ್" ಒಂಜಿ ಪಂಡ್ದ್ ತೂಯೆರ್. ಕಪೂರ್ ಬುಕ್ಕೊ ರೇಖಾ ಅರೆನ ಅಬಿನಯೊದ ಬಗ್ಗೆ ಸಕಾರಾತ್ಮಕವಾದ್ ಪಾತೆರೊಂಡೆರ್. ಆಂಡ ಬಾಜ್ಪೇಯಿ ತನ್ನ ಅಬಿನಯೊನು "ಅಯಿಕ್ ಮನವರಿಕೆ ಮಲ್ಪುಜಿ" ಪಂಡ್ದ್ ಲೆಪ್ಪುವೆರ್.

 ಪ್ರಶಸ್ತಿಲು 

 ಅತ್ಯುತ್ತಮ ಹಿಂದಿ ಚಲನಚಿತ್ರಕ್ಕೆ ರಾಷ್ಟ್ರೀಯ ಚಲನಚಿತ್ರೊ ಪ್ರಶಸ್ತಿ
 ಅತ್ಯುತ್ತಮ ನಟಿಗ್ ಫಿಲ್ಮ್ ಫೇರ್ ವಿಮರ್ಶಕೆರೆನ ಪ್ರಶಸ್ತಿ - ಕರಿಷ್ಮಾ ಕಪೂರ್

 ಉಲ್ಲೇಕೊಲು 

 ಪಿದಯಿದ ಕೊಂಡಿಲು 

 ಜುಬೇದಾ at IMDb

ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2025